b'\n_START_ARTICLE_\nJonathan Cheechoo\n_START_SECTION_\nJuniorska karijera\n_START_PARAGRAPH_\nCheechooja su Belleville Bullsi birali na OHL-ovom (Ontario Hockey League) prioritetnom draftu 1997. godine. Imao je odli\xc4\x8dnu rookie sezonu (1997./98.) ostvariv\xc5\xa1i u\xc4\x8dinak od 76 bodova (31 pogodak, 45 asistencija) u 64 susreta, \xc5\xa1to je bio tre\xc4\x87i najbolji skor u njegovoj ekipi. Godinu dana kasnije, na NHL draftu, San Jose Sharksi poslali su svoj 2. izbor drafta (David Legwand) u Nashville Predatorse za njihov 3. (Brad Stuart) i 29. izbor drafta. Upravo su Sharksi kao 29. ukupno birali Cheechooja. Taj potez iznenadio je javnost jer se o\xc4\x8dekivalo da \xc4\x87e Cheechoo biti izabran u kasnijem dijelu drafta, a uprava San Josea bila je vi\xc5\xa1estruko kritizirana. Naime, javnost je smatrala da su upropastili visoku poziciju na draftu odabirom neu\xc4\x8dinkovitog napada\xc4\x8da "koji sporije skli\xc5\xbee naprijed, nego ve\xc4\x87ina igra\xc4\x8da unazad". Ipak, znalo se da je uzrok njegovih nerazvijenih kliza\xc4\x8dkih vje\xc5\xa1tina, kasniji po\xc4\x8detak treniranja hokeja._NEWLINE_Povratakom u Bullse odigrao je odli\xc4\x8dno sezonu 1998./99. U regularnom dijelu imao je u\xc4\x8dinak 82 boda (36 golova, 47 asistencija) u 63 susreta, dok je u doigravanju ostvario 30 bodova (15 golova, 15 asistencija) u 21 susret. Iako je ve\xc4\x87 onda bio sposoban igrati u AHL-u (American Hockey League), Sharksi su odlu\xc4\x8dili jo\xc5\xa1 ne potpisati ugovor, pokazav\xc5\xa1i strpljivost, znaju\xc4\x87i da Cheechoo jo\xc5\xa1 ima prostora za napredak u OHL-u. Idu\xc4\x87u sezonu Cheechoo je odigrao rekordno, ostvariv\xc5\xa1i 91 bod (45 golova, 46 asistencija) u 66 susreta. Uz to, dodao je 17 bodova (5 golova, 12 asistencija) tijekom 16 utakmica doigravanja. Ukupan broj postignutih golova ukazao je njegovu kvalitetu rasnog strijelca, ali i konstantan statisti\xc4\x8dki napredak iz sezone u sezonu. Osobito zato jer Cheechoo tijekom cijele juniorske karijere nikad nije odigrao punu sezonu, ponajvi\xc5\xa1e zbog svog stila igre crash-and-bang koji je uzrok manjih ozljeda. Radi svog igra\xc4\x8dkog razvitka i pobolj\xc5\xa1anja i kasnijeg odlaska u najja\xc4\x8du svjetsku hokeja\xc5\xa1ku ligu, Cheechoo se u sezoni 2000./01. pridru\xc5\xbeio AHL podru\xc5\xbenici San Jose Sharksa, Kentucky Thoroughbladesima, dok je za agenta dobio Thaynea Cambella.\n_START_SECTION_\nSan Jose Sharks\n_START_PARAGRAPH_\nCheechoo je imao odli\xc4\x8dnu rookie sezonu u AHL-u sa postignutih 66 bodova u 75 susreta. U sezoni 2002./03., nekon \xc5\xa1to je ostvario u\xc4\x8dinak od 7 bodova (3 gola, 4 asistencije) u devet susreta za Cleveland Baronse (preseljena fran\xc5\xa1iza Kentucky Thoroughbladesa), Cheechoo je pozvan u San Jose Sharkse kako bi pomogao ekipi pomaknuti se sa za\xc4\x8delja poretka. Uglavnom igrav\xc5\xa1i sporednu ulogu u tre\xc4\x87oj i \xc4\x8detvrtoj napada\xc4\x8dkoj liniji, Cheechoo je ostvario slab u\xc4\x8dinak od samo 16 bodova (9 golova, 7 asistencija) u 66 susreta. Po zavr\xc5\xa1etku sezone odlazi power-skating re\xc5\xbeim i smanjuje svoju tjelesnu masu, dok je brojnim vje\xc5\xbebama uspje\xc5\xa1no popravio svoje kliza\xc4\x8dke vje\xc5\xa1tine._NEWLINE_Njegov rad tijekom ljeta se potpuno isplatio tokom sezone (2003./04.) ostvariv\xc5\xa1i 47 bodova u 81 susretu. Cheechoo je igraju\xc4\x87i u liniji zajedno sa Mikeom Riccijem i Scottom Thorntonom, imao dva mentora koja su ga nau\xc4\x8dila obrambenoj odgovornosti. Postao je jednim od najboljih San Joseovih razbija\xc4\x8da protivni\xc4\x8dkih napada; razvijeni gornji dio tijela mu je omogu\xc4\x87io da dobija dvoboje uz mantinelu. Tijekom doigravanja 2004. ostvario je u\xc4\x8dinak od 10 bodova u 17 susreta, ali San Jose je ispao u konferencijskom polufinalu od Calgary Flamesa. Za vrijeme NHL lock-outa 2004./05., Cheechoo je igrao u \xc5\xa1vedskom prvenstvu Elitserien za HV71, gdje je u 20 susreta postigao 5 pogodaka. Kao osobnu nagradu Cheechoo je dobio_NEWLINE_U sezoni NHL-a 2005./06. Cheechoova je ofenzivna statistika naglo eksplodirala. Postavio je rekord fran\xc5\xa1ize zabiv\xc5\xa1i 56 pogodaka \xc5\xa1to je bilo dovoljno za u\xc4\x8dinak od 93 boda. Veliki udio u njegovoj statisti\xc4\x8dki najboljoj sezoni mo\xc5\xbee se pripisati upravi San Josea kada je u ekipu dovela, superzvijezdu Joea Thorntona. Prije kupovine tog igra\xc4\x8da, Cheechoo je imao 15 bodova (7 golova, 8 asistencija) u 24 susreta. Nakon \xc5\xa1to je doveden Thornton, Cheechoo u 57 susreta ostvario 78 bodova (49 golova, 29 asistencija). Thornton se kao slodian napada\xc4\x8d istaknuo kao sjajan asistent, a Cheechoo je to znala\xc4\x8dki iskoristio, pretvoriv\xc5\xa1i njegove asistencije u golove. Kao osobno priznanje Cheechoo je osvojio Maurice "Rocket" Richard Trophy, nagradu za najboljeg strijelca sezone i time postao prvim "Sharkom" kojem je to po\xc5\xa1lo za rukom._NEWLINE_U sezonu 2005./06. bilje\xc5\xbei slab ulazak zajedno s Joeom Thorntonom i novoprido\xc5\xa1lim Markom Bellom. Me\xc4\x91utim, nakon \xc5\xa1to je Bell radi lo\xc5\xa1e forme premje\xc5\xa1ten na tribine i zamjenjen za mladog Milana Mich\xc3\xa1leka, stvari su se pomakle na bolje za Cheechooa koji je sezonu zavr\xc5\xa1io s impresivnih 37 golova i 69 bodova u 57 susreta. U doigravanju su tek otkrili da je Cheechoo sezonu igrao sa slomljenim palcem. 2006. potpisao je petogodi\xc5\xa1nje produljenje ugovora vrijedno 15 milijuna ameri\xc4\x8dkih dolara. Po ugovoru, 2,5 milijuna dobiva u prve dvije godine, 3 milijuna tre\xc4\x87u godinu, i po 3 i pol milijuna u posljednje dvije godine. Njegova ofenzivna statistika u sljede\xc4\x87oj sezoni pala je na samo 23 gola, dok je u sezoni kasnije (2008./09.) pala na samo 12 golova.\n_START_SECTION_\nOttawa Senators\n_START_PARAGRAPH_\nIzme\xc4\x91u San Jose Sharksa i Ottawa Senatorsa, 12. rujna 2009. do\xc5\xa1lo je do razmjene igra\xc4\x8da. Dany Heatley oti\xc5\xa1ao je u San Jose Sharkse, dok se u suprotnom smjeru oti\xc5\xa1li upravo Cheechoo zajedno s spomenutim Milanom Mich\xc3\xa1lekom. Ottawa je uz njih dobila i drugi izbor na draftu 2010. godine.'